
Hvad  solskin  er  for  det  sorte  muld, 
er  sand  oplysning  for  muldets  frænde, 
langt  mere  værd  end  det  røde  guld, 
det  er  sin  Gud  og  sig  selv  at  kende. 
(Grundtvig). 


KLOSTERTRYKKERIEl 


Ikke  før  årstiderne  skifter,  dagen  går  over  til  nat, 
eller  et  år  afsluttes,  bliver  vi  opmærksomme  på  ti- 
den, der  går.  Men  ved  begyndelsen  eller  slutningen 
af  en  bestemt  tidsperiode  på  kalenderen  bliver  vi 
pludselig  opmærksomme  på,  hvor  hurtigt  tiden  fly- 
ver afsted.  Vi  kommer  til  at  tænke  over,  hvad  vi 
egentlig  har  benyttet  tiden  til,  hvad  vi  har  lært,  både 
når  det  gælder  indenfor  vort  eget  lille  område,  og 
når  man  taler  om  en  bredere  betydning  som  f.  eks. 
den  generation,  vi  hører  til,  eller  den  tidsalder,  hvori 
vi  lever.  Det  ser  i  så  tilfælde  ud  til,  at  vi  har  lært 
mange  vigtige  ting  at  kende,  men  at  vi  har  undladt 
at  lære  visse  ting,  som  er  af  allerstørste  betydning. 
Er  det  ikke  besynderligt,  at  vi  i  den  grad  har  lært 
vigtigheden  af  at  overholde  videnskabens  love  indtil 
den  mindste  detaille  for  at  nå  frem  til  et  bestemt  re- 
sultat, når  det  ser  ud,  som  om  vi  ikke  har  lært  at 
overholde  de  love,  som  fører  til  menneskelig  lykke, 
og  som  både  findes  i  vor  egen  erfaring  og  i  Gud's 
åbenbarede  ord?  Med  hensyn  til  dette  formål,  så  er 
det  år,  som  svandt,  forbi,  men  året,  som  ligger  åbent 
foran  os,  indebærer  muligheden  for  disse  menneske- 
hedens idealer.  Vi  skulle  med  sandhed  i  lige  så  høj 
grad  beskæftige  os  med  de  menneskelige  og  evige 
værdier  som  vi  før  har  vist  lydighed  overfor  den 
materielle  fremgang,  som  uden  en  moral  og  en  ånde- 
liig  ledsager  blot  er  en  forbandelse  og  ikke  en  vel- 
signelse. 

Skal  vi  beslutte  os  til  at  leve  nærniere  op  til  Gud's 
love?  Vi  véd,  at  Jesu  Kristi  kirke  indbefatter  al 
sandhed,  både  den  rent  materielle  som  den  åndelige, 
og  kun  ved  at  anerkende  den  fulde  sandhed  kan  vi 
finde  den  sande  lykke. 

Edward  H.  Sørensen. 
Henry  J.  Løjborg. 
Richard   C.   Jensen. 


Grenskonferencerne: 

Vi  ønsker  hermed  at  henlede  Deres  opmærksomhed  på 
forandringerne  af  grenskonferencerne,  som  skal  afholdes 
i  København  og  Slagelse.  Datoerne  for  disse  to  grenes 
konferencer  er  herefter:  Slagelse,  21.  januar,  1951  —  Ko- 
benhavn, 11.  februar,  1951. 

Ellers  forbliver  de  øvrige  af  missionens  grenskonferen- 
cer  uforandrede: 

Den  14.  januar,  1951  —  Odense,  Århus,  Frederikshavn. 

Den  21.  januar,   1951  —  Slagelse,  Fredericia,  Silkeborg. 

Den  28.  januar,  1951  —  Middelfart,  Vejle,  Hjørring. 

Den  11.  februar,  1951  —  København,  Kolding,  Herning. 

Den  18.  februar,  1951  —  Nybong,  Randers,  Ålborg. 

Den  25.  februar,  1951  —  Esbjerg,  Horsens,  Skive. 

Den  følgende  plan  over  møderne,  som  afholdes  konfe- 
rencesøndagen, vil  blive  fulgt: 

Kl.     8,00  —  Møde  for  grensforstanderskabet. 

Kl.     9,00  —  Møde  for  velfærdskomitéens  funktionærer. 

Kl.  10,00  —  Søndagsskole. 

Kl.   19,00  —  Aftengudstjeneste. 

Det  foreslås,  at  der  lørdag  aften  umiddelbart  før  gre- 
nens konference  afholdes  en  fest  af  en  eller  anden  art  til 
fordel  for  grenens  budgetfond. 

En  ny  fortsat  artikel. 

Det  er  os  en  glæde  gennem  det  kommende  år  at  kunne  give 
medlemmer  og  venner  et  kort  studium  af  Jesu  Kristi  Kirke  af 
Sidste  Dages  Hellige  ved  at  lade  bogen  »Hvem  er  mormonerne?«, 
som  er  skrevet  af  broder  Gordon  B.  Hinckley,  trykke  i  „Skandi- 
naviens Stjerne«  gennem  de  følgende  tolv  numre  af  dette  blad. 
Bogen  er  blevet  udgivet  af  Kirken,  idet  man  med  denne  bog  har 
håbet  at  kunne  besvare  de  talløse  anmodninger,  som  er  modta- 
get fra  så  godt  som  hele  verden,  om  en  kort  historie  over  mor- 
monismen og  ligeledes  en  oversigt  over  Kirken  og  dens  arbejder 
i  dag.  Med  et  spørgsmål  som  bogens  titel  og  med  mange  spørgs- 
mål angående  mormonerne,  fremkommer  denne  bog  med  mange 
vigtige  kendsgerninger  med  hensyn  til  de  sidste-dages  helliges 
lærdomme,  skikke  og  historie. 

Missionens  præsidentskab. 


» 


Hvem  er 

mormonerne"? 


Af 

Gordon  B.  Hinckley 


Et  kort  studium  af  Jesu  Kristi  kirke  af 
sidste-dages  hellige. 


FORORD 

Hvem  er  mormonerne? 

Her  er  et  spørgsmål,  som  i  fuldt  alvor  er  blevet  stillet 
i  mere  end  hundrede  år.  Gennem  årene  er  der  givet  utallige 
svar  på  det.  Alene  de  bøger,  som  er  blevet  skrevet  angåen- 
de dette  spørgsmål,  kan  fylde  mange  hylder  i  et  bibliotek. 
Det  har  været  emnet  for  talløse  artikler  i  magasiner,  avi- 
ser, fortællinger,  pjecer  og  prædikener.  I  mormonismens 
første  dage  motiveredes  disse  skriverier  og  foredrag  for  en 
stor  del  af  en  ånd,  der  rummede  blind  fordom,  thi  spørgs- 
målet blev  for  det  meste  stillet  i  en  atmosfære  af  uviden- 
hed og  religiøs  forblindelse.  Heldigvis  er  der  sket  en  for- 
andring. 

Et  ærligt  spørgsmål  kræver  et  ærligt  svar.  Hvem  er 
mormonerne?  Ja,  hvem  er  de?  Hvad  tror  de?  Hvad 
er  deres  program?  Hvad  er  deres  organisation?  Hvad  er 
deres  historie? 

Denne  bog  er  et  kort  svar  på  disse  spørgsmål.  Ganske 
naturligt  behandles  kun  emnets  væsentligste  punkter.  For 
den,  der  ønsker  at  studere  emnet  nøjere,  er  der  mange 
værker,  der  er  almindeligt  tilgængelige. 


Mormonerne  i  dag. 

Et    samtidigt    billede. 
Hvem  er  de? 
Hvad  tror  de? 
Hvad  er  deres  program? 
Hvad  er  deres  organisation? 

Hvem  er  de  egentlig? 

Mormon  er  et  øgenavn  for  et  medlem  af  Jesu  Kristi 
kirke  af  sidste-dajges  hellige.  Akkurat  ligesom  medlem- 
merne af  Kristi  kirke  i  det  første  århundrede  blev  kaldt 
kristne,  blev  i  det  nittende  århundrede  de,  som  troede  på 
Mormons  bog,  kaldt  mormoner.  Dette  navn  blev  hængen- 
de ved  dem,  og  der  har  ikke  været  nogen  tilbøjelighed  til 
at  ændre  det,  selv  om  det  lidt  efter  lidt  fortrænges  af  nav- 
net sidste-dalges  hellig. 

Dette  kræver  også  en  forklaring.  Hellig  må  fortolkes, 
ikke  i  den  betydning,  som  man  forbinder  med  katolicis- 
mens tradition,  skik  og  brug,  men  snarere  i  den  alminde- 
lige mening,  som  Paulus  benyttede,  når  han  skrev  til  dem, 
som  var  blevet  medlemmer  af  den  første  kirke.  Thi  mor- 
monerne betragter  sig  kun  som  hellige  i  den  betydning,  at 
de  tror  på  Jesus  Kristus  og  er  medlemmer  af  Hans  kirke. 

Protestanter  eller  katoliker? 

De  bliver  i  almindelighed  sat  i  klasse  med  protestanter, 
da  de  ikke  er  katoliker.  I  virkeligheden  står  de  ikke  pro- 
testantismen nærmere  end  katolicismen.  De  kan  hverken 
historisk  eller  på  grundlag  af  deres  nuværende  forbindel- 
ser, teologi  eller  praksis  grupperes  i  nogen  af  dem.  Be- 
vægelsen opstod  ikke  på  grund  af  uenighed  med  noget 
kristent  samfund.  Den  var  heller  ikke  et  resultat  af  en 
splittelse  indenfor  et  religiøst  samfund.  Vi  skal  senere  i 
enkeltheder  lære  om  dens  oprindelse.  Det  må  være  til- 
strækkeligt at  sige,  at  dens  teologi,  dens  organisation  og 
dens  fremgangsmåde  indtager  en  absolut  enestående  stil- 
ling blandt  vor  tids  kristne  samfund. 


<> 


Den  er  en  interessant  afvigelse  i  kristendommen.  Dens 
tilhængere  kan  kaldes  moderne  på  grund  af  deres  organi- 
sations udstrækning  og  omfang  og  effektivitet.  Alligevel 
hævder  de,  at  der  har  været  et  frafald  fra  det  nye  testa- 
mentes kirke  og  grundsætninger,  hvortil  vi  må  vende  til- 
bage.   Deri  er  de  strengt  ortodokse. 

Hvem  er  disse  mennesker? 

Det  er  lærere  og  pædagoger,  landmænd,  læger,  bank- 
mænd, købmænd  og  folk  af  alle  andre  stillinger.  Man  kan 
finde  dem  i  ansvarsfulde  stillinger  indenfor  stat  og  kom- 
mune, i  finans  og  industri.  Deres  navne  findes  i  de  for- 
skellige fakulteter  ved  mange  af  Amerikas  store  universi- 
teter. En  usædvanlig  høj  procentdel  findes  omtalt  i 
»Who's  Who  in  America«*).  Mere  end  hundrede  tusinde 
var  i  hæren  under  den  sidste  krig. 

I  almindelig  forstand  er  de  som  andre  mennesker,  nem- 
lig ganske  almindelige  mænd  og  kvinder.  De  er  ikke  uni- 
formerede eller  går  klædt  på  særlig  måde,  nien  de  tror  på 
ting,  som  adskiller  sig  fra  andet,  og  har  som  gruppe  op- 
nået visse  ting,  der  er  enestående. 


Hvor  bor  de? 

Der  er  noget  over  en  million  mormoner  spredt  over  hele 
verden.  Der  findes  grene  af  Kirken  i  hver  eneste  stat  i 
Amerika,  i  de  fleste  provinser  i  Kanada  og  i  hvert  grev- 
skab i  England.  De  findes  i  Skotland  og  Irland,  i  Tysk- 
land, Belgien,  Frankrig,  Schweiz,  Tjekkoslovakiet,  Hol- 
land, Danmark,  Sverige,  Norge  og  Finland.  Ligeledes  i 
Mexiko,  Brasilien  og  Argentina  og  på  øerne  i  Stillehavet, 
i  New  Zealand,  Australien  og  Syd-Afrika. 

Mormonismen  er  i  sit  grundsyn  den  samme  i  Stockholm 
som  i  Salt  Lake  City.  Dens  filosofi,  dens  lære,  dens  lokal- 
organisation er  ens  verden  over.  Men  som  man  naturlig- 
vis kan  vente,  er  Kirkens  hjælpemidler  og  hele  udbygning 
bedre  udviklet,  og  det  arbejde,  der  er  blevet  udført,  større 
og  bedre  i  de  områder,  hvor  det  største  antal  medlemmer 


*)  „Who's  Who  in  America'-  svarer  til  Den  hlå  Bog  i  Danmark.     O.  A. 


findes,  og  hvor  arbejdet  har  været  under  udvikling  i  for- 
holdsvis lang  tid. 

Størstedelen   af  Kirkens   medlemmer  bor  i  De  forenede 
Stater.    Der  findes  flere  i  Utah  end  i  nogen  anden  stat,  selv 


De  sidste-dages  hellige's  kirkebygning  i  Washington,  D.  C. 


om  der  også  findes  mange  sidste-dages  hellige  i  Idaho, 
Arizona,  Kalifornien  og  andre  vestlige  stater,  og  der  findes 
solide  menigheder  i  de  fleste  af  de  større  hver  i  Amerika. 
Over  70  %  af  Utahs  befolkning  er  mormoner  af  navn, 
og  mere  end  60  %  af  Salt  Lake  City's  indbyggere  findes 
opført  i  Kirkens  medlemsprotoikoller.  Af  denne  grund,  og 
fordi  Utah  oprindeligt  blev  koloniseret  af  mormonerne, 
regnes  Salt  Lake  City  for  en  mormon-by  og  Utah  som  en 
mormon-stat.  I  almindelighed  betragtes  den  imidlertid 
kun  sådan  af  folk  udenfor  staten.  Folk,  der  bor  dér,  mor- 
moner eller  ikke-mormoner,  skænker  sjældent  den  sag  no- 
gen tanke.  Der  er  tilsyneladende  ikke  nogen  klasseforskel, 
og  intet  vidner  om  religiøst  bigotteri.    En    af    Salt    Lake 


Staten  Utah's  regeringsbygning  i  Salt  Loke  City  med  monumen- 
tet til  ære  for  mormon-bataljonen  til  højre  i  forgrunden. 

City's  mest  agtede  borgmestre  var  jøde;  det  samme  var  til- 
fældet med  en  af  statens  guvernører. 

De  førende  kristne  kirker  har  alle  storartede  kirkebyg- 
ninger og  store  menigheder.  I  mange  år  har  en  katolsk 
udsendelse  efterfulgt  et  mormon-program  hver  søndag  af- 
len  over  byens  største  radiostation,  og  alle  andre  sekter 
er  blevet  tilbudt  tid  til  deres  programmer  i  forhold  til  de- 
res medlemstal,  uden  at  det  koster  dem  noget.  I  forbi- 
gående sagt  ejes  denne  radiostation  af  mormonkirken. 

Naturligvis  er  ikke  alle  Kirkens  medlemmer  oprigtige. 
Som  i  andre  store  organisationer  er  der  nogle,  som  kun  er 
medlemmer  af  navn.  Dog  tager  et  usædvanlig  stort  antal 
aktiv  del.  Det  er  noget  af  et  moderne  religiøst  fænomen 
at  finde  hundrede  store  mormon-menigheder,  der  går  i 
kirke  hver  søndag  i  en  by  på  mindre  end  200.000  indbyg- 
gere. 

Nogle  steder  findes  der  så  mange  mennesker,  der  Igår  i 


» 


kirke,  at  det  er  blevet  nødvendigt  at  dele  dem  i  to  eller 
flere  fuldtud  organiserede  grupper,  hver  med  egen  møde- 
tid, for  at  kunne  finde  plads  til  dem  i  det  ene  mødehus, 
der  står  til  rådighed.  En  enkelt  mormon-kirke  afgiver 
plads  til  tre  medlemsgrupper  med  et  gennemsnitligt  med- 
lemsskab på  omkring  syv  hundrede.  Hver  søndalg  er  byg- 
ningen fuld  af  liv  fra  tidlig  morgen  til  sen  aften  efter  en 
omhyggelig  lagt  plan.  Hver  aften  om  ugen  og  de  fleste 
eftermiddage  er  den  også  optaget  af  andet  kirkeligt  ar- 
bejde. Det  går  naturligvis  ud  over  medlemmernes  behage- 
lighed, når  en  sådan  overfyldt  plan  skal  følges,  men  de 
bliver  alligevel  ved  med  at  komme,  —  og  i  stigende  antal. 
Et  udvidet  byggeprogram  er  nu  undervejs  for  at  afhjælpe 
denne  tilstand,  som  er  forårsaget  af  mangel  på  arbejds- 
kraft og  materialer  under  krigen. 


Hvorledes  er  Kirken  organiseret? 

I  de  tættere  befolkede  dele  hører  hvert  medlem  af  Kir- 
ken til  et  »ward«;  i  tyndt  befolkede  områder  til  en  »gren« 
En  ,gren  eller  et  ward  er  simpelthen  en  kirkelig  enhed,  der 
svarer  til  et  sogn,  som  omfatter  alle  medlemmerne  inden- 
for et  bestemt  geografisk  område. 

Et  ward  omfatter  i  almindelighed  fra  450  til  1200  med- 
lemmer. I  byer  som  Salt  Lake  City  omfatter  wardet  måske 
kun  nogle  få  gader,  medens  det  i  landdistrikterne  kan 
strække  sig  over  mange  kvadratkilometer.  Som  regel  har 
hvert  ward  sin  egen  kirkebygning,  der  indbefatter  møde- 
sal, fornøjelseslokale  og  klasseværelser.  I  de  senere  år  har 
imidlertid,  som  anført  ovenfor,  i  flere  tilfælde  to  eller 
flere  wards  delt  én  kirkebygning. 

Flere  wards  danner  en  større  kirkelig  enhed,  der  går 
under  benævnelsen  »stav«.  En  stav  svarer  stort  set  til  et 
stift.  Der  findes  i  Kirken  ca.  tolv  hundrede  wards,  der 
igen  er  inddelt  i  omkring  to  hundrede  stave.  Der  findes 
stave  over  hele  Utah,  Idaho,  Arizona  og  i  udstrakte  om- 
råder i  Kalifornien,  Nevada,  Wyoming,  Colorado,  Oregon 
og  Washington.    De  forskellige  wards  i  og  omkring  New 

York,  Washington  D.  C,  Chicago,  Jacksonville  og  Colum 
hus  i  Syd-Carolina  er  organiserede  i  stave. 

På  områder,   hvor  medlemmerne   er  spredt,   er   der  or 


Wilshire  ivards  kirkebygning  i  Los  Angeles,  Kalifornien. 


ganiseret  såkaldte  missioner.    Missionerne  er  inddelt  i  di- 
strikter, og  distrikterne  i  grene. 

Hvad  nu  med  hensyn  til  mormon-igejstligheden?  Den  kan 
siges  at  være  usædvanlig,  målt  efter  vor  tids  forhold.  Gejst- 
ligheden får  ingen  betaling.    26  mænd,  der  udgør  Kirkens 

såkaldte  generalautoriteter,  og  præsidenterne  for  de  for- 
skellige missioner,  får  deres  leveomkostninger  betalt.  Der- 
til kommer  sekretærer,  kontorister  og  andre  funktionærer, 
som  arbejder  helt  i  Kirkens  tjeneste.  De  her  nævnte  om- 
fatter alle,  som  kan  henregnes  under  begrebet:  betalt  ar- 
bejdskraft. Hovedmassen  af  arbejdet  og  ansvaret  udføres 
af  de  menige  medlemmer,  som  ikke  får  nogen  godtgørelse, 
men  som  tværtimod  ikke  blot  generøst  giver  af  deres  tid 
og  talenter,  men  også  af  deres  midler. 

I  spidsen  for  hvert  ward  står  en  biskop.  Han  er  måske 
sagfører,  professor,  købmand  eller  har  andet  hæderligt 
arbejde.  Han  må  være  retskaffen,  flittig  og  Kirken  hen- 
given. Han  må  have  et  godt  navn  i  det  nabolag,  hvor  han 
bor.  Hans  ansvar  er  af  lignende  natur  som  en  præsts  i 
andre  kirker.  Han  arrangerer  og  leder  gudstjenester,  vel- 
signer de  syge,  sørger  for  de  fattige,  leder  begravelser, 
foretager  vielser  dg  tager  sig  af  mange  andre  pligter,  som 
står  i  forbindelse  med  omsorgen  for  mange  mennesker. 

Hvordan  kan  han  igøre  det  og  alligevel  tjene  til  livets 
ophold  for  sig  og  sin  familie?  Det  er  naturligvis  en  tung 
byrde,  som  i  almindelighed  dog  bæres  med  glæde.  Men 
det  ville  være  umuligt  for  et  enkelt  menneske  at  gøre  det 
alene.  Organisation  er  svaret.  Hver  eneste  person  i  Kir- 
ken, som  er  aktiv  og  gammel  nok  til  at  igøre  noget,  har 
almindeligvis  noget  at  bestille.  Ja,  måske  indtager  han 
eller  hun  flere  stillinger.  Og  det  er  almindeligt  at  finde 
den  største  begejstring  for  sagen  blandt  dem,  der  gør 
mest.  Organisationen,  som  gør  dette  muligt  og  nødvendigt, 
vil  blive  behandlet  i  et  efterfølgende  afsnit. 

Lad  os  vende  tilbage  til  spørgsmålet:  Hvem  er  mor- 
monerne? 

Det  er  ganske  almindelige  mennesker,  men  på  samme 
tid  meget  usædvanlige.  De  er  medlemmer  af  Jesu  Kristi 
kirke  af  sidste-dages  hellige.  De  er  i  særdeleshed  in- 
teressante, fordi  de  i  mange  dele  af  verden  og  under  for- 
skellige politiske,  økonomiske  og  sociale  forhold  har  ind- 
rettet det  tyvende  århundredes  leveform  efter  det  mønster, 
som  blev  lagt  af  Mesteren  for  tyve  hundrede  år  siden. 

2.  kap. 
Hvad  tror  de  på? 

De  sidste-dages  hellige  forener  i  deres  religiøse  system 
alle  Det  nye  Testamentes  etiske  leveregler  og  grundlæg- 
gende læresætninger.  De  underviser  i  sætningen  »Gør  mod 
andre,  hvad  du  ønsker,  at  andre  skal  igøre  imod  dig«,  nød- 
vendigheden af  gode  gerninger,  tro,  omvendelse  og  dåb, 
dyd  og  ære,  nødvendigheden  af  bøn  og  bønnens  kraft.  I 
denne  henseende  kan  de  måske  blot  synes  at  være  en  af 
de  mange  kristne  kirker. 

Alligevel  er  de  ofte  blevet  anset  for  at  være  kættere.    De 


Den  engelske  kirke,  St.  Markus,  i  Salt  Lake  City. 

formelle  og  udvortes  trosbekendelser  i  de  'katolske  og  pro- 
testantiske kirker  findes  ikke  i  deres  teoloigi.  Dette  kun- 
ne man  forvente,  eftersom  mormonismen  ikke  er  et  afkom 
af  de  nu  eksisterende  kirker. 

Den  begynder  med  bibelens  lærdomme.  Disse  har  den 
fuldbyrdet  med,  hvad  dens  tilhængere  kalder  ny  åbenba- 
ring. Kombinationen  har  givet  bevægelsen  dens  særlige 
kraft  og  farve. 

Gud  og  mennesket 

Først  blandt  mormonernes  læresætninger  er  tro  på  Gud 
Fader,  på  hans  søn  Jesus  Kristus  og  på  den  Helligånd. 
Men  mormonernes  opfattelse  er  ikke  fremsat  i  vage  tros- 
bekendelser.   Den  er  enkel  og  ligetil. 

Gud  er  i  skikkelsen  som  et  menneske.  Han  er  person- 
lig. Han  taler  og  har  talt  til  mennesket.  Han  er  ophøjet, 
og  efter  menneskelig  opfattelse  er  han  alvidende  og  al- 
mægtig. Men  han  er  også  nådig  og  kærlig.  Han  er  fader 
til  alle  menneskers  ånder,  og  som  fader  tænker  han  på 
sine  børns  ve  og  vel  og  interesserer  sig  for  dem.  Hans 
arbejde  og  herlighed  ligger  i  deres  evige  velfærd. 

Jesus  Kristus  er  hans  Søn  i  Ikødet.  Han  levede  og  døde 
og  opstod  i  ordets  bogstavelige  forstand,  som  Det  nye 
Testamente  fortæller.  Han  blev  menneskenes  Frelser  og 
Forløser  efter  en  plan,  der  blev  formuleret,  før  verden 
blev  skabt.  Han  lever  stadig,  et  væsen  med  bestemt  form 
og  personlighed.  Den  Helligånd  er  en  åndelig  personlig- 
hed, men  alligevel  en  individuel  person. 

Disse  tre  udgør  guddommen.  Læren  er  klar  og  uforbe- 
holden. Den  opstod  som  resultatet  af  en  bemærkelsesvær- 
dig oplevelse,  som  senere  vil  blive  behandlet  mere  detail- 
leret. Virkningen  af  denne  lære  har  været  stor,  thi  de,  der 
har  troet  således,  har  bedt  til  Gud,  som  om  han  stod  dem 
nær  oig  var  personlig  til  stede. 

Hvad  med  mennesket? 

Mennesket  er  i  virkeligheden  et  barn  af  Gud.  Intet  i 
universet  er  af  større  betydning  end  det  enkelte  menne- 
ske.  Dets  ånd  blev  undfanget  af  Gud;  følgelig  er  alle  men- 

nesker  brødre  i  en  meget  virkelig  betydning.  I  mormon- 
opfattelsen får  sætningen  »Guds  faderskab  og  menneskets 
broderskab«  en  ny  og  kraftilg  betydning. 

Mennesket  er  Guds  største  skaberværk.  Verden  blev 
skabt  til  mennesket.  Dets  lykke  og  velfærd  er  det,  Faderen 
interesserer  sig  mest  for.  Men  han  pantsætter  ikke  menne- 
sket. Han  overtaler  og  leder,  men  bruger  aldrig  tvang.  Det 
står  mennesket  frit  for  at  vælge  sin  egen  kurs.  I  mormon- 
teologien  findes  der  intet  om  læren  om  f  o  rudbestemmelse. 
Handlefrihed  er  en  hellig  gave,  som  stammer  fra  guddom- 
melige kilder.  Her  er  svaret  på  det  gamle  spørgsmål:  »Hvis 
Gud  elsker  sine  børn,  hvorfor  tillader  han  da  krig  og  strid 
og  lignende  onder?«  Fordi  han  anser  den  ret,  der  er  givet 
mennesket  til  at  vælge  dets  egen  vej,  mellem  godt  og  ondtT 
mellem  liv  og  undergang,  for  ukrænkelig. 

Hjælper  Gud  dem,  der  søger  ham?  Ja,  men  alle  velsig- 
nelser er  et  resultat  af  lydighed  mod  loven.  Mennesket 
må  derfor  leve  op  til  guddommelige  grundsætninger  for  at 
kunne  gøre  krav  på  Guds  velsignelser.  Kun  de,  der  søger 
ham  og  prøver  på  at  gøre  hans  vilje,  vil  have  krav  på  ham. 

Hvor  langt  er  livet? 

Mennesket  er  et  evigt  væsen.  Det  levede  som  en  åndelig 
person,  før  det  kom  her  til  jorden.  William  Wordsworth, 
den  store  engelske  digter,  erkendte  denne  store  sandhed, 
da  han  skrev  de  udødelige  linier: 

Vor  fødsel  er  blot  en  søvn  og  en  glemsel; 

sjælen,  der  kommer  frem  med  os,  vort  livs  stjerne, 

har  haft  dens  oprindelse  andetsteds 

og  kommer  langvejs  fra; 

ikke  i  fuldkommen  glemsel 

og  ikke  i  fuldstændig  nøgenhed, 

men  som  efterfølgende  herlighedsskyer  kommer  vi 

fra  Gud,  som  er  vort  hjem. 

Livet  på  jorden  i  et  dødeligt  legeme  er  blot  endnu  et 
skridt  i  en  stor,  evig  march.  Her  har  vi  muligheder  for  at 
opleve  og  erfare  noget,  for  fremskridt  og  vækst.  Og  på 
basis  af  det,  vfi  tror  her,  skal  vi  blive  ved  med  at  leve  oig 
vokse  i  livet  på  den  anden  side  af  graven. 

I  det  kommende  liv  vil  vi  ikke  vilkårligt  blive  delt  i  to 
bestemte  grupper  —  beboere  af  himmel  og  helvede.  Jesus 
sagde:  »I  min  Faders  hus  er  der  mange  boliger.«  Der  vil 
blive  forskellige  grader  og  stader.  Der  vil  blive  aktivitet  og 
lærdom.  Vi  vil  kende  hinanden  dér,  som  vi  kender  hin- 
anden her.  Vor  individualitet  vil  blive  bibeholdt.  »Alt, 
hvad  vi  i  dette  liv  opnår  på  intelligensens  område,  skal 
følge  med  os  i  opstandelsen.«  »Guds  herlighed  er  intelli- 
gens.« Det  er  mormon-tankesproig.  Livet  har  en  hensigt. 
Det  er  fremadskridende.    Det  fører  til  guddommen. 

I  de  sidste-dages  helliges  filosofi  findes  der  ingen  re-in- 
karnation, intet  Nirvana,  intet  om  en  statisk  himmel  eller 
et  flammehedt  helvede.  Himlen  ligger  i  den  vækst,  som 
kommer  af  fremskridt  og  udvikling.  Det  vil  være  det  sted, 
hvor  de  vil  komme,  som  har  nået  dette  mål  ved  lydighed 
mod  Guds  befalinger.  Helvede  er  et  resultat  af  samvittig- 
hedsnag og  fortvivlelse  over  spildte  muligheder. 

Præstedømmet 

Præstedømmet  i  mormonismen  har  noget  af  den  samme 
mening,  som  andre  kirker  forbinder  med  det  —  myndig- 
hed til  at  handle  i  Guds  navn.  Men  blandt  de  sidste-dages 
hellige  er  det  ikke  forbeholdt  nogle  få,  som  er  blevet  ud- 
dannet dertil  på  præsteseminarier  eller  på  universiteter. 

Hver  eneste  mand  og  dreng  over  tolv  år  kan  have  præste- 
dømmet, forudsat  at  han  retter  siig  efter  Kirkens  standar- 
der og  mønster.  Omkring  250.000  af  Kirkens  medlemstal 
på  en  million  er  i  besiddelse  af  præstedømmet  i  et  af  dets 
embeder. 

Der  er  to  afdelinger  af  præstedømmet  —  det  aronske  og 
det  mellkisedekske.  Det  aronske  tager  sig  af  Kirkens  time- 
lige anliggender;  det  melkisedekske,  som  er  en  højere  or- 
den, der  indbefatter  hele  det  aronske  præstedømmes  myn- 
dighed, tager  sig  hovedsagelig  af  de  åndelige  anliggender. 

Indenfor  hver  af  disse  to  afdelinger  er  der  forskellige 
grader  —  diakon,  lærer  og  præst  i  det  aronske;  ældste, 
halvfjerds  og  højpræst  i  det  melkisedekske.  Drenge  bliver 
ordinerede  til  diakoner  i  tolvårsalderen,  forudsat  at  deres 

liv  er  i  overensstemmelse  med  evangeliets  principper.  Ef- 
terhånden som  de  bliver  ældre,  bliver  de  forfremmet  gen- 
nem forskellige  embeder,  som  afhænger  af  deres  livs- 
førelse. 

Hvert  embede  medfører  specielt  ansvar  og  magt.  Blandt 
andet  myndighed  til  at  døbe,  til  at  velsigne  nadveren,  til 
at  præsidere  over  forskellige  grupper  og  i  sidste  og  højeste 
instans  til  at  præsidere  over  selve  Kirken. 

Medens  dette  præstedømme  medfører  myndigheden  til  at 
lede  Kirken  og  dens  medlemmer  i  deres  religiøse  forhold, 
så  er  do|g  den  måde,  hvorpå  præstedømmet  kan  udøves, 
ganske  bestemt  afgrænset.  Kirkens  lov,  som  medlemmer- 
ne anser  for  at  være  guddommelig,  lyder  således:  »Ingen 
magt  eller  indflydelse  kan  eller  bør  udøves  i  kraft  af  præ- 
stedømmet uden  gennem  overbevisning,  langmodighed, 
mildhed,  sagtmodighed  oig  uskrømtet  kærlighed;  gennem 
venlighed  og  sand  kundskab,  som  uden  hykleri  og  uden 
svig  vil  udvikle  sjælen  meget.« 

Her  er  ånden  i  Kirkens  ledelse  og  forvaltning  fremsat. 
Der  skal  ikke  være  tvanlg  eller  enevælde.  De,  der  indtager 
ledende  stillinger,  skal  handle  i  kærlighedens  ånd  og  over- 
tale og  ikke  tvinge,  uden  hykleri  og  uden  svig. 

(Fortsættes) 

TANKER 

Hvor  du  end  kommer  omkring  på  din  vej, 
smil  da  til  verden,  og  den  smiler  til  dig; 
bort  med  al  surhed  og  det,  der  er  værre, 
da  kan  du  dyr  og  mennesker  besnære; 
bort  med  forloren  glimmer  og  stads, 
du  ved  jo  godt,   det   er  noget  bras. 
Hold  dig  til  det,  som  op1  øf  ter  dit  sind, 
da  kan  du  vandre  i  hjerterne  ind. 
Bekæmp  d"t  ondt,  vær  glad  og  fro, 
hjælp  kan  du  faa,  ved  den  rigtige  tro  — 
den  tro,  som  bor  i  Jesu  hjerte. 
Thi  da  faar  du  fred  og  lider  ej  smerte. 
Det  bedste  på  jord  er  at  vandre  med  Gud, 
da  kan  man  som  Job  holde  alting  ud. 

br.  Aksel  Olsen, 
København. 

Hvad  er  „himlen"  og  „helvede*? 

Svarene: 
Adventister: 

»Himmelen  er  et  sted,  hvor  Gud's  trone  er,  og  hvor 
han  bor  i  den  betydning,  at  han  ikke  bor  andre  ste- 
der. Helvede  beskrives  som  de  sidste  dages  bål,  hvor 
de  uretfærdige  bliver  fuldkommen  tilintetgjort.« 

Baptister: 

»Himmelen,  med  Gud's  tilstedeværelse  —  helvede, 
uden  Gud's  tilstedeværelse.  Når  den  sidste  dom  er 
overstået,  sker  adskillelsen,  som  således  vil  bestemme 
vor  sidste  tilstand.« 

Jesu  Kristi  kirke  af  sidste-dages  hellige: 

»Almindelige  udtryk,  som  påpeger  steder  eller  stadier, 
hvor  sjælen  bliver  anvist  til  ifølge  retfærdige  eller  ugu- 
delige tilstande.  I  hver  er  der  adskillige  grader.  Frem- 
gang eller  udvikling  efter  døden.« 

Den  græsk-katolske  kirke: 

»To  adskilte  og  bestemte  steder,  eet  til  de  gode  og  eet 
til  de  onde,  alt  eftersom  vi  dømmes  af  Gud.« 

Englands  kirke: 

»Er  livets  tilstande  —  forskellige  stadier  af  Vor  eksi- 
stens. Himlen  er,  hvor  Gud  er.  Det  er  umuligt  for  de 
gode  og  de  onde  at  komme  samme  sted  efter  døden.« 

Lutheraner: 

»Himmelen,  de  frelste  i  Kristi  evige  bolig.  Der  skal 
nydes  fuldkommen  fryd.  Helvede,  de  fortabtes  evige 
•bolig,  hvor  der  hersker  uudsigelig  elendighed  og  evige 
lidelser.    Stedets  beliggenhed  kendes  ikke.« 

Methodister: 

»To  adskilte  og  forskellige  steder.    Himmelen  er,  hvor 
Gud  er.   Helvedet  er  ikke  fysiske  lidelser,  men  samvit- 
tighedens anger.« 
Presbyterianer: 

»Himmelen  er  at  komme  til  eller  at  være  i  Gud's  nær- 
værelse, og  som  følge  deraf  en  lykkelig  sindstilstand. 
Helvede  er  det  modsatte.« 
Den  romersk-katolske  kirke: 

»Himmelen  er,  hvor  de  retfærdige  nyder  synet  af  Gud 


18 


evindeligt.   Helvede  er,  hvor  de  fordømte  berøves  synet 
af  Gud  og  straffes  med  evig  ild.« 
Unitarer: 

»Tros  kun  på  som  myter,  der  kommer  til  os  som  alle 
folks  primitive  sagn.  De  anvendte  udtryk  bruges  end- 
nu til  at  udpege  dårlige  tilstande,  der  skal  overvindes, 
og  gode,  der  skal  opnås.« 


|    KIRKEN  UDE  OMKRING  .  .  .    | 

I  Kaysville,  Utah,  er  Kirken's  velfærdsprojekt,  »The 
Deseret  Mills«  med  dets  nylig  færdigbyggede  lagerhus  og 
lagersilo,  blevet  indviet  den  24.  oktober  af  ældste  Henry 
D.  Moyle  af  De  tolv  apostle's  råd.  Kirken  har  nu  på  dette 
sted,  hvor  alle  bygningerne  er  blevet  udført  ved  frivillig 
arbejdskraft,  lagerrum  til  230,000  skæpper  korn. 

Den  tyske  genealogi.  Mere  end  1.200,000  sider  tyske 
genealogiske  optegnelser  er  blevet  mikrofilmet  eller  er 
blevet  igjort  parate  til  mikrofilming  i  løbet  af  den  sidste 
tid.  Der  er  mindst  200.000,000  sider  med  optegnelser,  som 
endnu  kan  filmes,  og  for  øjeblikket  arbejder  to  fotografer 
hver  dag  med  dette  arbejde  i  den  tyske  mission. 

Kredslærernes  budskab 

Tiende  og  fasteoffer. 

»Dersom  I  elske  mig,  da  holder  mine  befalinger!«  (Jo- 
hannes 14:  15.)  Således  talte  Frelseren  den  aften,  Han  blev 
forrådt.  Når  alt  kommer  til  alt,  så  igiver  denne  formaning 
udtryk  for  den  egentlige  grund  til,  at  vi  skulle  adlyde  Her- 
ren's  befaling  med  hensyn  til  tiende  og  fasteoffer.  Den  fø- 
rer tilbage  til  den  irettesættelse,  Saul  fik  af  profeten  Sa- 
muel: »....at  adlyde  er  mere  værd  end  slagtoffer,  og  at 
være  lydhør  er  mere  værd  end  væderfedt.«  (1.  Samuelsbog 
15:22.) 

Når  som  helst  menneskeheden  er  villig  til  at  adlyde,  så 
har  Herren  altid  en  af  sine  rigeste  velsignelser  rede  til  dem. 

De,  som  viser  lydiighed,  har  fået  løfte  om  den  største  af  alle 
velsignelser,  ja  de  har  endog  fået  det  guddommelige  kend- 
skab til,  at  Jesus  er  Kristus,  og  at  Gud  er  Faderen.  De, 
som  ikke  holder  befalingerne,  nægtes  den  fulde  forståelse 
af  den  kostbare  velsignelse. 

Jesus  fortsætter  med  at  udtrykke  denne  tanke  i  de  føl- 
gende ord: 

»Den,  som  har  mine  befalinger  og  holder  dem,  han  er 
den,  som  elsker  mig;  men  den,  som  elsker  mig,  skal  elskes 
af  min  Fader;  og  jeg  skal  elske  ham  og  åbenbare  mig  for 
ham.«  (Johannes  14:  21.) 

Derefter  understreger  Han  dette  store  løfte  som  et  svar 
til  et  spørgsmål,  som  blev  stillet  Ham  af  en  af  Hans  discip- 
le, idet  Han  siger: 

»Om  nogen  elsker  mig,  vil  han  holde  mit  ord;  og  min 
Fader  skal  elske  ham,  og  vi  skulle  komme  til  ham  og  tage 
bolig  hos  ham.«   (Johannes  14:  23.) 

Der  kan  ikke  gives  nogen  bærer  af  præstedømmet  eller 
medlem  af  Kirken  nogen  større  sikkerhed  end  denne,  som 
følger  overholdelsen  af  befalingerne.  Herren's  befalinger 
var  strenge,  men  velsignelsen  med  hensyn  til  tiende  og 
fasteoffer  var  stor  og  vidunderlig.  Således  talte  Herren  til 
Malakias: 

»Og  I  spørger:  »Hvorledes  skal  vi  vende  os?«  Skal  et 
menneske  bedrage  Gud?  I  bedrager  miig  jo!«  Og  spørger: 
»Hvorved  har  vi  bedraget  dig?«  Med  tienden  og  offerydel- 
sen! I  trues  med  forbandelse  og  bedrager  dog  mig,  ja,  alt 
folket  gør  det!  Bring  hele  tienden  til  forrådshuset,  så  der 
kan  være  imad  i  mit  hus;  sæt  mig  på  prøve  dermed,  siger 
hærskarers  herre,  om  jeg  da  ikke  åbner  himmelens  sluser 
og  udøser  velsignelser  over  eder  i  overmål!«  (Malakias  3: 
8—10.) 

Lad  os  gennem  det  nye  år  lære  vor  familie  og  vort  hjem 
loven  om  tiende  og  fasteoffer,  idet  vi  forklarer  de  velsig- 
nelser, som  tilbydes  os  derved.  Men  lad  os  frem  for  alt 
fremhæve  betydningen  og  nødvendigheden  af,  at  vi  adly- 
der denne  befaling,  som  vor  himmelske  Fader  har  givet  os. 

Missionens   præsidentskab. 

Søndagsskolen. 


Rens  vort  hjerte,  kære  Frelser, 
lad  os  altid  mindes  Dig. 
Må  vi  altid  findes  værdig, 
så  Din  ånd  kan  vise  vej. 

(Nadververs  for  jan.-febr.) 


Det  er  umuligt  for  et  menneske  at  forandre  det,  som  er 
sket.  Den  tid,  der  er  gået,  er  gået  for  evigt,  og  det  liv,  vi 
har  levet,  vender  ikke  tilbage.  Den  opgave,  som  liglger 
foran  os  i  dag,  er  at  benytte  vor  tid  på  en  sådan  måde,  at 
minderne  derom  vil  være  gode  og  opbyggende  for  os  i 
morgen.  I  dag  står  vi  overfor  den  uforanderlige  opteg- 
nelse over  vort  arbejde  i  søndagsskolen,  men  på  samme  tid 
også  overfor  den  uskrevne  optegnelse  over  vore  mulige 
fejl  i  fremtiden  eller  vor  stræben  frem  mod  en  større 
fremgang.  Og  vi  beslutter  os  til  at  stræbe 
fremefter    mod    en    sådan    fremgang! 

Vi  ønsker  ligeledes  at  minde  Dem  om,  at  den  fjerde 
kvartaislektie  til  søndagsskolen  er  parat  til  udsendelse. 
Lad  os  drage  fordel  af  disse  lektier,  og  lad  os  opmuntre 
klassernes  medlemmer  til  at  forberede  sig  paa  hver  lektie. 

Til  alle  sekretærerne! 

De  vil  se,  at  De  tilligemed  de  månedlige  rapportblan- 
ketter, som  De  fik  tilsendt  tidligere  på  året,  også  fik  til- 
sendt en  blanket  til  den  årlige  søndagsslkolerapport.  Denne 
rapport  bedes  udfyldt  og  sendt  ind  til  hovedbestyrelsen 
senest  den  10.  januar  tilligemed  kvartalsrapporten.  Læs 
instruktionerne  med  hensyn  til  udfyldelse  af  denne  års- 
rapport omhyggelig  igennem.  De  vil  opdalge,  at  rapporten 
i  sig  selv  forklarer  det  hele.  Dersom  De  ikke  har  en  sådan 
årsrapport,  bedes  De  venligst  lade  os  det  vide  straks,  og  De 
vil  snarest  få  en  tilsendt. 

Richard  C.  Jensen, 
Søndagsskolens  hovedbestyrelse. 

Kvindelig  hælpeforening 


Dette  billede  er  modtaget  fra  Kvindelig  hjælpeiforening's  ho- 
vedbestyrelse i  Salt  Lake  City,  og  det  viser  de  dejlige  gaver,  som 
er  blevet  skænket  af  søstrene  her  i  Danmark  til  Kvindelig  hjæl- 
peforening's  bygning.  Gaverne  er  her  fotograferet  sammen  med 
hovedbestyrelsen,  præsidentinde  Belle  S.  Spafford  (i  midten>, 
1.  rådgiver  Marianne  C.  Sharp  (til  venstre)  og  2.  rådgiver  Velma 
N.  Simonsen  (til  højre). 


Vi  har  netop  afsluttet  det  gamle  år,  og  vi  håber,  det  har 
været  et  godt  år  for  Dem  alle,  et  år,  som  har  bragt  Dem 
mange  timer  fulde  af  glæde  på  grund  af  Deres  uselviske 
kærlighed  og  arbejde  for  andre.  Et  år,  som  har  været  fuldt 
af  kostbare  øjeblikke,  der  vil  minde  os  oim  vor  store  tak- 
nemmelighed til  vor  himmelske  Fader  for  hans  velsignel- 

ser  og  godhed  imod  os  og  for  det  privilegium,  som  er  skæn- 
ket os,  således  at  vi  kan  arbejde  indenfor  vor  kirke. 

Vi  ønsker  ligeledes  at  give  udtryk  for  vor  taknemmelig- 
hed til  vor  Fader  i  himlen  for  hans  mange  velsignelser  og 
det  privilegium,  han  har  skænket  os,  således  at  vi  kan  ar- 
bejde for  hans  sag  og  saimimen  med  så  vidunderlige  søstre 
som  Dem.  Vi  ønsker  at  takke  Dem  og  ønsker  Dem  al  mu- 
lig lykke  i  Herren's  arbejde  gennem  det  kommende  år! 

Minnie  B.  Sørensen. 
Mary  Kaiser. 


Ungdomsforeningen 

Forslag  til  to  åbningsprograminer. 

Musik   som   underholdning. 

Denne  aftens  forproigram  skulle  bestå  af  15  minutters 
omhyggelig  planlagt  fællessang  for  forsamlingen.  Musik- 
ken skulle  være  en  del  af  det  daglige  liv.  Enhver  form  for 
musik  skulle  være  en  nydelse,  ligemeget  oim  det  drejer  sig 
om  salmesang  eller  blot  musik  eller  sang  til  adspredelse 
eller  morskab.  Et  af  formålene  med  musikken  indenfor 
G.  U.  F.  er  at  udvikle  en  kærlighed  for  en  højere  nydelse 
af  alle  former  for  musik. 

I  løbet  af  dette  program  skulle  alle  få  glæde  ud  af  at 
synge  sammen! 

1.  Lær  en  ny  og  interessant  kanon.  Syng  den  igennem 
flere  gange. 

2.  Lær  2 — 3  gode  danske  sange,  som  f.  eks.  »Sneflokke 
kommer  vrimlende«,  »Venner,  ser  på  Danmarks  kort«, 
»Spurven  sidder  stum  bag  kvist«. 

Måske  De  kunne  bede  en  duet,  trio  eller  kvartet  om  at 
synge  versene,  og  derefter  lade  forsamlingen  falde  ind  på 
koret,  eller  på  anden  måde  søge  at  fremstille  forskellige 
variationer. 

»  S  k  a  1 1  e  k  i  s  t  e  n « . 

En  gammel  kistelignende  kasse  stilles  foran  forsamlin- 
gen.   I  kassen    er    der    gamle  erindringer    og  minder.    Der 

skulle  nu  være  planlagt  et  program.  Det  kunne  kaldes 
»Erindringer«  eller  et  andet  ganske  specielt  navn.  Nogle 
af  søskende  og  venner  er  parate  til  at  fortælle  en  historie, 
læse  et  digt,  synge  en  sang,  etc.  Disse  personer  træder 
frem,  når  der  een  efter  een  kaldes  på  dem,  og  de  finder 
en  bestemt  genstand  i  »skattekisten«  og  fortæller  på  den 
ene  eller  den  anden  måde  om  denne  genstand.  F.  eks.: 
Alice  træder  frem,  finder  en  gammel  dagbog  og  siger:  »Åh, 
se  her!  det  er  oldemors  dagbog,  lad  mig  fortælle  Dem,  hvad 
hun  har  skrevet  her«  (fortæller  en  eller  anden  historie). 
Der  kaldes  derefter  på  Bente,  hun  finder  en  babykjole,  som 
engang  har  været  hendes  mors,  og  hun  synger  en  smuk 
vuggesang,  som  hendes  mor  engang  sang  for  hende.  For- 
samlingen vil  tro,  at  det  er  fuldkommen  uforberedt,  og 
dette  giver  forprogrammet  en  ganske  særlig  charme.  Dette 
kan  fortsætte  så  længe,  som  De  måtte  ønske  det. 

Vi  håber,  at  De  må  kunne  benytte  disse  to  forslag.  Må 
Herren  velsigne  Dem  i  Deres  arbejde,  således  at  Deres  for- 
ening må  have  en  vidunderlig  fremgang  i  året,  der  ligger 
foran  os! 

Ruth  Hansen. 
Richard  C.  Jensen. 


Primary 

Det  er  vort  ansvar  som  lærere  at  gøre  alt,  hvad  der  står 
i  vor  magt  for  at  hjælpe  børnene  til  at  forstå  vort  evange- 
liums enkle  principper,  thi  en  dag  vil  disse  børn  tage  vore 
pladser  og  blive  lærere  i  Kirken.  Lad  os  stræbe  efter  at 
gøre  vor  primary  bedre  og  mere  interessant  for  børnene 
gennem  det  nye  år. 

Vi  stiller  Dem  følgende  forslag: 

Vi  opmuntrer  Dem  til  at  tage  nogle  få  minutter  ved  hvert 
primary-møde  til  at  lære  børnene  nogle  af  de  små  primary- 
sange, som  står  i  den  gule  sangbog  for  primary-børnene. 

Det  er  nogle  meget  smukke  sange,  som  hver  indeholder  et 
lille  budskab,  der  vil  lære  børnene  nogle  få  af  livets  mange 
principper. 

Til  lærerinderne  i  lærkeklassen  og  stifinderklassen  fore- 
slår vi,  at  De  hjælper  børnene  med  at  arbejde  på  deres  lille 
scrap-bog,  soni  svarer  til  lektierne,  da  dette  er  meget  in- 
teressant for  dem,  og  de  kan  tillige  lære  nogle  af  evange- 
liets principper  at  kende.  Vi  foreslår  ligeledes,  at  de  sam- 
tidig med  at  de  klistrer  disse  fire  billeder  ind,  at  de  da  også 
klistrer  en  liste  over  trosartiklerne  ind,  indfører  deres 
genealogi,  måske  klistrer  et  billede  af  sig  selv  og  af  hele 
klassen  ind,  og  ligeledes  alt  andet,  som  må  interessere  dem. 
På  denne  måde  vil  de  have  noget  at  vise  frem  ved  slutnin- 
gen af  året.  Derfor  beder  vi  Dem  om  at  anvende  de  mate- 
rialer og  de  forslag,  som  tilsendes  Dem,  for  vi  føler,  at  det 
vil  øge  interessen  for  Deres  primary  og  også  være  til  gavn 
for  børnene. 

Vi  beder  Herren  velsigne  Dem  i  det  nye  år! 

Valeen  Sørensen. 
Henny  Holmegaard. 


GenealogisU  forening 

Nu  begynder  vi  atter  på  et  nyt  år.  Vi  beder,  at  Herren 
vil  velsigne  alle,  som  tjener  ham  indenfor  det  genealogiske 
arbejde  i  den  danske  mission! 

Vi  håber,  at  vi  inden  ret  længe  vil  være  i  stand  til  at  ud- 
sende lektier  til  vejledning  ved  de  genealogiske  møder.  Der 
har  i  lang  tid  været  hårdt  brug  for  sådanne  lektier. 

Der  er  fornylig  blevet  stiftet  en  ny  genealogisk  forening 
i  Horsens.  Vi  håber,  at  søskende  og  venner  i  Horsens  gren 
må  få  et  rigt  udbytte  af  dette  vigtige  arbejde,  og  at  der 
gennem  det  kommende  år  må  blive  stiftet  mange  nye  lo- 
kale foreninger  i  missionen! 

Ida  P.  Liibbers. 

Dødsfald 

Efter  længere  tids  sygeleje  på  hospitalet  er  et  af  Køben- 
havn grens  ældste  medlemmer,  broder  Carl  Christian  W. 
Nielsen,  afgået  ved  døden  den  9.  de- 
cember, 1950.    Han  ville  den  18.  de- 
cember,  1950,  være  fyldt  75  år. 

Broder  Nielsen  var  født  i  Søsum 
den  18.  december,  1875.  Han  blev 
døbt  i  Kirken  den  1.  juni,  1892,  og 
blev  ordineret  til  ældste  den  5.  okto- 
ber, 1925.  På  en  mangfoldig  og  ka- 
rakteristisk måde  virkede  broder 
Nielsen  indenfor  Kirken' s  forskellige  organisationer.  T 
1893  blev  han  kaldet  til  2.  rådgiver  i  søndagsskolen,  hvor 
han  i  41  år  kom  til  at  virke  som  præsident,  rådgiver, 
sekretær  eller  lærer.  I  1894  var  han  med  til  at  stifte  »Un- 
ge mænds  forening«,  senere  G.  U.  F.,  soni  han  i  år  blev 
æresmedlem  af.  Lige  inden  sin  sygdom  arbejdede  han 
som  gruppeleder  i  det  melkisedekske  præstedømme,  som 
distriktsleder  for  kredslærerne  og  endelig  som  lærer  i  søn- 
dagsskolens 4.  børneklasse.  Overalt  viste  broder  Nielsen 
forståelse  af  evangeliets  ånd. 

Som  menneske  var  han  kendt  som  opofrende,  forståen- 
de og  venlig.  På  alle  måder  var  hans  kontakt  med  sine 
medmennesker  fuldkommen.  Såvel  børn  som  voksne  for- 
stod han  at  omgås. 

Begravelseshøjtideligheden  fandt  sted  i  kirken,  Priorvej 
12,  torsdag  den  14.  december,  kl.  13,00.  Efter  den  smuk- 
ke højtidelighed,  hvor  man  tydelig  fik  indtryk  af  broder 
Nielsen's  store  værdi  som  sidste-dages  hellig,  førtes  kisten 
til  Solbjerg  kirkegård. 

Fra  missionsmarken 


Basar  afholdt  af  Frederikshavn  gren  og 
Kvindelig  hjælpeforening. 

Om  aftenen  den  24.  november  1950  afholdt  Frederikshavn 
gren  og  grenens  Kvindelig  hjælpeforening  i  forening  en  yderst 
vellykket  basar  til  fordel  for  grenen  og  Kvindelig  hjælpefor- 
ening. Der  blev  fremført  et  udmærket  og  opbyggende  program 
for  de  ca.  200  søskende  og  venner,  hvoraf  flere  kom  fra  Hjør- 
ring og  Ålborg. 

En  meget  smuk  udstilling  af  håndarbejder  og  tøj,  hvor  man 
kunne  købe  de  udstillede  varer  tilligemed  flere  lækre  desserter 
og  fornøjelige  lege  indbragte  en  nettofortjeneste  på  næsten  1200 
kr.,  og  alle  de  tilstedeværende  tilbragte  en  dejlig  aften  sammen. 

Ungdomsforeningen  i  Esbjerg  gren  opfører 
100-års  jubilæets  festspil. 

Den  28.  november  havde  »G.  U.  F.«  i  Esbjerg  den  glæde  at 
kunne  opføre  jubilæets  festspil  »De  skal  gå  ud,  og  ingen  skal 
kunne  standse  dem«.  Ca.  105  søskende  og  venner,  som  ikke  hav- 
de haft  anledning  til  at  overvære  festspillet  i  København  i  som- 
mer, fik  her  en  forståelse  af  den  modstand  og  de  vanskelighe- 
der, som  mødte  de  første  missionærer  i  deres  arbejde  med  at 
udsprede  evangeliet  i  Skandinavien.  De  medvirkende  gik  vir- 
kelig op  i  deres  roller,  og  de  havde  udført  et  stort  arbejde,  men 
arbejdet  var  rigelig  umagen  værd.  Gudrun  Pedersen. 

DÅB 

ÅRHUS:  Edith  Kajhøj  Møller,  døbt  af 

15.   oktober :  ældste      Don      L.     Christensen, 

Ellen    Eleonora    Menke,   døbt  håndspålæggelse   af   samme, 
af    ældste    Dan    Olsen,    hånds- 
pålæggelse af  samme.  FSB  IFRf1  • 

Evy    Bruun,    døbt    af    ældste  8    novembw . 

Richard    C.    Jensen,     håndspå-  Kmi(,    Carl    Johan  Høgbjerg> 

læggelse  af  ældste  Dan  Olsen.  døbt     ftf     ældstø     N     Mar(M1 

Anne  Bruun,    døbt    af  ældste  Nielsen>       Mndspaiæggelse     af 


ældste  D.  Haldeman. 


Richard  C.  Jensen,  håndspålæg- 
gelse af  ældste  Dan  Olsen. 

23.  november :  Louise       Burchall       Hausted 

Otto  Henri  Møller,     døbt    af  Høgbjerg,    døbt    af    ældste    D. 

ældste      Don      L.     Christensen,  Haldeman,    håndspålæggelse    af 

håndspålæggelse  af  samme.  ældste  N.  Mardell  Nielsen. 

Vi   ønsker   disse   søskende   hjertelig   til   lykke   og   velkommen 

i  Kirken! 

27 


Ordinationer: 

Århus:  Den  6.  november  blev  følgende  to  brødre  ordinere- 
de til  lærere  af  ældste  Don  L.  Christensen:  Jens  Peter  Damgaard 
Sørensen  og  Jens  Karl  Jensen. 

Samme  dag  blev  Robert  Arne  Frode  Lassen  ordineret  til  præst 
af  ældste  Don  L.  Christensen. 

Emigrationer: 

Odense:  Den  22.  november  emigrerede  str.  Birgit  Christen- 
sen til  Morgan,  Utah. 

Den  24.  november  emigrerede  br.  Svend  Meibom  Jensen  og 
str.  Mary  K.  Dalgaard  Nielsen  Jensen  til  Provo,  Utah. 

Dødsfald: 

Esbjerg:  Den  19.  oktober  døde  str.  Johanne  Kirstine  Fahrt- 
mann  i  en  alder  af  80  år.   Æret  være  str.  Fahrtmann's  minde! 

Missionær  forfly  ttelser : 

Følgende  missionærer  er  blevet  forflyttet  i  den  danske  mis- 
sion: 

Den  20.  november:  Joseph  R.  Nelson  fra  København  til  Ål- 
borg. Den  1.  december:  Pearl  Bullock  og  Arthur  K.  Bullock  fra 
Odense  til  Esbjerg.  Burke  L.  Isaacson  fra  Århus  til  Sønderborg. 
Richard  A.  Hansen  fra  Sønderborg  til  Århus.  Den  6.  december: 
Bryant  P.  McKay  fra  København  til  Middelfart.  Den  15.  decem- 
ber: Herschel  N.  Pedersen  fra  Rønne,  Bornholm,  til  København. 
Eva  Rasmussen  og  Richard  Rasmussen  fra  Esbjerg  til  Vejle. 
Earl  L.  Clark  fra  Rønne,  Bornholm,  til  København.  Den  IS.  de- 
cember: Roger  L.  Hansen  fra  Vejle  til  København.  Ralph  R.  Gib- 
son  fra  Odense  til  Silkeborg.  Delbert  Seamsons  fra  København 
til  Kolding.  Verl.  H.  Petersen  fra  Kolding  til  København.  Den  19. 
december:  Scott  L.  Middaugh  fra  Esbjerg  til  Fredericia.  Alice 
Fay  Rasmussen  fra  København  til  Odense.  Charles  K.  Arnold  fra 
Århus  til  Ålborg.  Don  A.  Sørensen  fra  Esbjerg  til  Randers.  Dan 
R.  Olsen  fra  Århus  til  København. 

Missionærafløsninger : 

Følgende  missionærer  er  blevet  hæderligt  afløst  fra  deres  ar- 
bejde i  den  danske  mission: 

Scott  M.  Hardy,  den  1.  december  efter  sidst  at  have  arbejdet 
i  København  som  missionssekretær. 

Clyde  R.  Hatch,  den  6.  december  efter  sidst  at  have  arbejdet 
i  Middelfart.  Odeen  R.  Andersen,  den  6.  december  efter  sidst  at 
have  arbejdet  i  København. 

